Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan mukainen tuote-eritelmän muun kuin vähäisen muutoksen hyväksymistä koskevan hakemuksen julkaiseminen

(2021/C 272/08)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”CEREZAS DE LA MONTAÑA DE ALICANTE”

EU-nro: PGI-ES-0099-AM03 – 13. elokuuta 2020

SAN ( ) SMM (X)

1. Hakijaryhmä ja oikeutettu etu

Suojatun maantieteellisen merkinnän ”Cerezas de la Montaña de Alicante” sääntelyneuvosto

Carretera Albaida-Denia, s/n 03788 Alpatró – La Vall de Gallinera Alicante ESPAÑA

Valencian itsehallintoalueen laatunimitysten sääntelyneuvostoja ja hallinnointielimiä koskevista säännöistä 9. marraskuuta 2007 annetussa Consellin asetuksessa nro 222/2007 säädetään niistä organisatorisista, operatiivisista ja oikeudellisista säännöistä, joita sääntelyneuvostojen on noudatettava.

Asetuksen 4 §:ssä säädetään erityisesti, että sääntelyneuvostojen ja hallinnointielinten rakenteen ja toiminnan on perustuttava demokraattisiin periaatteisiin ja sääntelyneuvostojen ja hallinnointielinten on noudatettava aina alojen tasapuolisen edustuksen periaatteita, edustettava yhteenliittyneiden alojen taloudellisia etuja ja kunnioitettava päätöksentekoelintensä vaalimenettelyjen hallinnoinnin ja organisoinnin riippumattomuutta.

Edellä mainitun pykälän lisäksi asetuksen 6 §:ssä säädetään sääntelyneuvostojen ja hallinnointielinten tarkoituksesta ja tehtävistä, mukaan lukien sääntöehdotukset sekä teknisten standardien laatiminen ja niiden mahdolliset muutokset, ottaen huomioon laatukriteerit, valvonta ja perinteet.

Mainittu elin edustaa kaikkia asianomaisia aloja. Tältä osin asetuksen nro 222/2007 7 §:n 2 momentissa säädetään, että täysistunto on muodostettava hallinnointielimen eri rekistereihin kuuluvista, vaalimenettelyllä valituista jäsenistä sekä toimivaltaisen alueministeriön nimeämistä teknisistä jäsenistä.

Edellä mainitut säädökset vahvistavat kuitenkin, että muutoksen hakeminen on kyseessä olevan suojatun maantieteellisen merkinnän sääntelyneuvoston oikeutetun edun mukaista, sillä sääntelyneuvosto koostuu kaikista kyseisen suojatun tuotteen tuotantoon osallistuvista toimijoista.

2. Jäsenvaltio tai kolmas maa

Espanja

3. Eritelmän kohta, jota / kohdat, joita muutos koskee

☒ Tuotteen nimi

☒ Tuotteen kuvaus

☒ Maantieteellinen alue

☐ Alkuperätodisteet

☐ Tuotantomenetelmä

☒ Yhteys maantieteelliseen alkuperään

☒ Merkinnät

☐ Muu [täsmennettävä]

4. Muutoksen/muutosten tyyppi

☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

5.1. MUUTOS 1: Uuden nimen lisääminen tuotteelle

Muutos 1 koskee uuden nimen lisäämistä tuotteelle ”Cireres de la Muntanya d’Alacant”.

Perustelu: Koska Valencian itsehallintoalueen viralliset kielet ovat espanja ja katalaani, on ehdotettu, että suojatun tuotteen nimi mainitaan molemmilla kielillä.

Espanjan perustuslain 3 §:ssä valtion viralliseksi kieleksi vahvistetaan espanja, ja sen mukaan myös valtion muut kielet ovat virallisia kieliä asiaankuuluvilla itsehallintoalueilla niiden sääntöjen mukaisesti.

Valencian itsehallintolain 6 §:ssä todetaan ensinnäkin, että espanjan kielen lisäksi katalaanin kielellä on virallisen kielen asema koko Valencian alueella ja siksi kansalaisilla on oikeus osata ja käyttää sitä, ja toiseksi siinä todetaan, että katalaanin katsotaan olevan Valencian alueen kotoperäinen kieli. Tämän lisäksi katalaanin käytöstä ja opettamisesta 23. marraskuuta 1983 annetussa laissa nro 4/1983 vahvistetaan valencialaisten oikeus osata ja käyttää sekä puhuttua että kirjoitettua katalaania niin yksityiselämässään kuin asioidessaan viranomaisten kanssa.

Academia Valenciana de la Llenguan mukaan katalaaninkieliset nimet tulee sisällyttää hakemukseen aina, kun haetaan uutta muutosta. Kuten edellä mainitaan, katalaani on virallinen kieli Valencian itsehallintoalueella. Lisäksi katalaania puhutaan ja sitä käytetään liikesuhteissa kyseessä olevan suojatun merkinnän kattamalla alueella.

Kohta, johon muutos 1 vaikuttaa

— Tuote-eritelmä: A) Tuotteen nimi, F) Yhteys maantieteelliseen alkuperään ja H) Merkinnät.

— Yhtenäinen asiakirja: Nimi sekä kohta ”Tuotteen, johon rekisteröity nimi viittaa, merkitsemistä koskevat erityiset säännöt”.

Nykyisin rekisteröity teksti (Teksti on sama tuote-eritelmässä ja yhtenäisessä asiakirjassa.)

— A) Tuotteen nimi

— MAANTIETEELLINEN MERKINTÄ ”CEREZAS DE LA MONTAÑA DE ALICANTE”

— F) Yhteys maantieteelliseen alkuperään. Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

— Yhteys kirsikan ja sen maantieteellisen alkuperän välillä rakentuu Cerezas de la Montaña de Alicante -tuotteen maineeseen. Maine perustuu hedelmän aistinvaraisiin ominaisuuksiin ja sen merkitykseen paitsi alueen taloutta ja ruokakulttuuria myös sen maisemaa muokkaavana tekijänä. (...)

— H) Merkinnät

— Montaña de Alicante (SMM) -kirsikoiden pakkausmerkinnöissä ja etiketeissä on oltava maininnat ”Suojattu maantieteellinen merkintä” (Indicación Geográfica Protegida) sekä ”Cerezas de la Montaña de Alicante”.

— Lisäksi pakkauksessa on oltava vaatimustenmukaisuusmerkki eli ns. vastaetiketti, jossa on aakkosnumeerinen tunnus ja joka pakkaajan on kiinnitettävä siten, että sen uudelleenkäyttö ei ole mahdollista ja että tuotteen jäljitettävyys varmistetaan. Suojattuja maantieteellisiä merkintöjä koskevan virallisen EU:n tunnisteen lisäksi joissakin vastaetiketeissä on oltava maininta ”Indicación Geográfica Protegida Cerezas de la Montaña de Alicante” ja siihen liittyvä erityinen logo, joka esitetään jäljempänä.

Ehdotettu uusi teksti

— A) Tuotteen nimi:

— MAANTIETEELLINEN MERKINTÄ ”CEREZAS DE LA MONTAÑA DE ALICANTE” / ”CIRERES DE LA MUNTANYA D’ALACANT”

— F) Yhteys maantieteelliseen alkuperään. Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

— Yhteys kirsikan ja sen maantieteellisen alkuperän välillä rakentuu ”Cerezas de la Montaña de Alicante” / ”Cireres Muntanya d’Alacant” -tuotteen maineeseen. Maine perustuu marjan aistinvaraisiin ominaisuuksiin ja sen merkitykseen paitsi alueen taloutta ja ruokakulttuuria myös sen maisemaa muokkaavana tekijänä. (...)

— H) Merkinnät

— Montaña de Alicante (SMM) -kirsikoiden pakkausmerkinnöissä ja etiketeissä on oltava maininta ”Suojattu maantieteellinen merkintä” (Indicación Geográfica Protegida) espanjan tai katalaanin kielellä sekä toinen seuraavista maininnoista: ”Cerezas de la Montaña de Alicante” tai ”Cireres de la Muntanya d’Alacant”.

— Lisäksi pakkauksessa on oltava vaatimustenmukaisuusmerkki eli ns. lisämerkintä, jossa on aakkosnumeerinen tunnus ja joka pakkaajan on kiinnitettävä siten, että sen uudelleenkäyttö ei ole mahdollista ja että tuotteen jäljitettävyys varmistetaan.

— Suojattuja maantieteellisiä merkintöjä koskevan virallisen EU:n tunnuksen lisäksi joissakin lisämerkinnöissä on oltava maininta ”Indicación Geográfica Protegida Cerezas de la Montaña de Alicante” ja siihen liittyvä erityinen logo, joka esitetään jäljempänä.

5.2. MUUTOS 2: Uusien soveltuvien lajikkeiden lisääminen

Suojatun maantieteellisen merkinnän kattamien lajikkeiden joukkoon lisätään uusia soveltuvia lajikkeita.

Perustelu: Nimba-, Frisco-, Santina-, Lapins-, 4-84- ja Sonata-lajikkeita viljellään nykyisellään monin paikoin suojatun maantieteellisen merkinnän ”Cerezas de la Montaña de Alicante” sääntelyneuvoston rekisteriin merkityllä alueella, sillä nämä lajikkeet ovat vuosien mittaan vakiinnuttaneet asemansa vaihtoehtoina tietyille merkinnän kattamille lajikkeille. Tämä johtuu muun muassa siitä, että nämä lajikkeet ovat erittäin tuottoisia ja ne tuottavat kooltaan ja ulkonäöltään hyviä kirsikoita, jotka eivät halkeile ja jotka säilyvät hyvin sadonkorjuun jälkeen ja kestävät hyvin kuljetusta. Näin ollen ne vastaavat (makeuden, värin ja kiinteyden osalta) SMM:n sääntelyneuvoston ennestään suojaamia lajikkeita, ja niiden ansiosta tuottajat voivat tarjota kirsikoita kuluttajille pidemmän aikaa vuodesta.

Näiden lajikkeiden ominaisuudet edustavat merkittävää edistysaskelta, sillä ne ovat enimmäkseen itsepölytteisiä eivätkä edellytä muita lajikkeita pölytyksen onnistumiseksi, mutta samalla ne pölyttävät SMM:n sääntelyneuvoston nykyisellään suojaamia lajikkeita ja kasvattavat näin arvioitua tuotantomäärää.

Lisäksi näitä lajikkeita viljellään useilla tiloilla, ja lähivuosina niiden odotetaan vakiinnuttavan asemaansa alueella entisestään.

Uusien lajikkeiden kuvaus

— Nimba: Hyvin varhainen lajike. Kirsikka on tuleentuneena halkaistuna sisältä tummanpunainen. Marja on munuaisen muotoinen, keskikokoinen ja sopivan kiinteä. Sateisilla alueilla on erittäin suositeltavaa asentaa viljelmien ylle suoja. Kirsikan keskimääräinen koko on 30 mm.

— Frisco: Sesongin puolivälissä kypsyvä lajike. Kypsän kirsikan tunnusomaisena piirteenä on kirsikan houkutteleva granaatinpunainen väri. Marja on munuaisen muotoinen, keskipitkä ja sopivan paksu. Hedelmäliha on punaista ja sopivan kiinteää, ja kuori ei ole kovinkaan herkkä halkeamaan. Lajike säilyy hyvin sadonkorjuun jälkeen, minkä ansiosta se soveltuu hyvin vientiin. Kirsikan keskimääräinen koko on 28–30 mm.

— Santina: Tälle varhaiselle lajikkeelle on ominaista sen granaatinpunainen kuori, joka voi olla myös punainen tai musta. Marja on herttamainen tai sydämen muotoinen ja keskipitkä. Marja on melko kiinteä, ja lajike soveltuu keskipitkille merimatkoille. Kirsikan keskimääräinen koko on 28 mm.

— Lapins: Myöhäinen lajike, jolle on tunnusomaista tummanpunainen kuori. Kirsikka on muodoltaan hieman pitkänomainen, ja hedelmäliha on punaista. Lapins on kiinteärakenteinen kirsikka, jonka keskimääräinen koko on 27–28 mm.

— 4-84: Myöhäinen, munuaisen muotoinen lajike, jonka kuori on tummanpunainen. Hedelmäliha on väriltään punaista. Kirsikat ovat kiinteärakenteisia, ja niiden keskimääräinen koko on 27–28 mm.

— Sonata: Myöhäinen, muodoltaan pyöreä lajike. Kuori on granaatinpunainen ja hedelmäliha punaista. Rakenne on sopivan kiinteä, minkä ansiosta lajike säilyy pidempään sadonkorjuun jälkeen ja kestää hyvin kuljetusta. Kirsikat ovat kooltaan 29–30 mm.

Kohta, johon muutos 2 vaikuttaa

— Tuote-eritelmä: B) Tuotteen kuvaus.

— Yhtenäinen asiakirja: Maataloustuotteen tai elintarvikkeen kuvaus, Kuvaus 1 kohdassa nimetystä tuotteesta.

Nykyisin rekisteröity teksti

Kirsikka. Luokka 1.6 Hedelmät, vihannekset ja viljat sellaisenaan tai jalostettuina

Suojattu maantieteellinen merkintä kattaa yksinomaan seuraavat lajikkeet:

Pääasialliset lajikkeet: ”Burlat”, ”Picota”, ”Picota Ambrunesa”, ”Early Lory”, ”Prime Giant”, ”Sweet Heart”, ”Brooks”

Pölyttäjälajikkeet: ”Stark Hardy Giant”, ”Bing” ja ”Van”

Kaikille näille lajikkeille yhteiset ominaisuudet ovat:

— korkea sokeripitoisuus, yli 11 Brix-astetta

— keskinkertainen herkkyys halkeilemiselle

— keskipituinen kanta, pysyy hyväkuntoisena sadonkorjuun jälkeen

— yhtenäinen pyöreä muoto ja voimakas kiilto

— kuoren väri vaihtelee karmiininpunaisesta kirkkaanpunaiseen, väri on puhdas ja yhtenäinen

— mehukas ja kiinteä hedelmäliha, jonka väri vaihtelee vaaleanpunaisesta viininpunaiseen

— tasapainoinen maku ja kiinteä koostumus

— kivi on keskikokoinen ja muodoltaan pyöreä, hieman pitkulainen, väriltään valkoinen ja erittäin kova

— sopeutunut hyvin viljeltäväksi suojatun maantieteellisen merkinnän ”Cerezas de la Montaña de Alicante” kattamalla alueella

— sietää riittävästi käsittelyä, kuljetusta ja pakkaamista.

Suojattujen lajikkeiden keskimääräiset läpimitat ovat seuraavat:

— Burlat: 27–28 mm

— Stark Hardy Giant: 26–28 mm

— Van: 26–28 mm

— Bing: 24–28 mm

— Picota: 22–24 mm

— Picota Ambrunes: 23–25 mm

— Early Lory: 28–30 mm

— Prime Giant: 27–32 mm

— Sweet Heart: 26–28 mm

— Brooks: 27–28 mm

Ehdotettu uusi teksti

Kirsikka. Luokka 1.6 Hedelmät, vihannekset ja viljat sellaisenaan tai jalostettuina

Suojattu maantieteellinen merkintä kattaa yksinomaan seuraavat lajikkeet:

Pääasialliset lajikkeet: ”Burlat”, ”Picota”, ”Picota Ambrunes”, ”Early Lory”, ”Prime Giant”, ”Sweet Heart”, ”Brooks”, ”Nimba”, ”Frisco”, ”Santina”, ”Lapins”, ”4-84” ja ”Sonata”.

Pölyttäjälajikkeet: ”Stark Hardy Giant”, ”Bing” ja ”Van”.

Kaikille näille lajikkeille yhteiset ominaisuudet ovat seuraavat:

— korkea sokeripitoisuus, yli 11 Brix-astetta

— halkeilee suhteellisen herkästi

— keskipituinen kanta, pysyy hyväkuntoisena sadonkorjuun jälkeen

— yhtenäinen pyöreä muoto ja voimakas kiilto

— kuoren väri vaihtelee karmiininpunaisesta kirkkaanpunaiseen, väri on puhdas ja yhtenäinen

— mehukas ja kiinteä hedelmäliha, jonka väri vaihtelee vaaleanpunaisesta viininpunaiseen

— tasapainoinen maku ja kiinteä koostumus

— kivi on keskikokoinen ja muodoltaan pyöreä, hieman pitkulainen, väriltään valkoinen ja erittäin kova

— sopeutunut hyvin viljeltäväksi suojatun maantieteellisen merkinnän ”Cerezas de la Montaña de Alicante” kattamalla alueella

— sietää riittävästi käsittelyä, kuljetusta ja pakkaamista.

Suojattujen lajikkeiden keskimääräiset läpimitat ovat seuraavat:

— Burlat: 27–28 mm

— Stark Hardy Giant: 26–28 mm

— Van: 26–28 mm

— Bing: 24–28 mm

— Picota: 22–24 mm

— Picota Ambrunes: 23–25 mm

— Early Lory: 28–30 mm

— Prime Giant: 27–32 mm

— Sweet Heart: 26–28 mm

— Brooks: 27–28 mm

— Nimba: 28–30 mm

— Frisco: 28–30 mm

— Santina: 28 mm

— Lapins: 27–28 mm

— 4-84: 27–28 mm

— Sonata: 29–30 mm.

5.3. MUUTOS 3: Maantieteellisen alueen laajentaminen

Ehdotetaan seuraavien kuntien lisäämistä tuotantoalueeseen: Banyeres de Mariola, Benifallim, Facheca, Salinas, Sax ja Tárbena.

Lisättäväksi ehdotetun alueen kirsikantuotantoala on 172 hehtaaria kirsikkapuuviljelmiä, mikä vastaa noin 15:tä prosenttia nykyisen rekisteröidyn alueen pinta-alasta.

Tuotannon arvioidaan kasvavan noin 15 prosenttia.

Perustelu: Kaikki nämä kunnat sijaitsevat nykyisten rekisteröityjen kuntien vieressä, ja niillä on samat kirsikanviljelyyn erinomaisesti soveltuvat ilmasto-olosuhteet ja maaprofiili.

Kirsikanviljely on lisääntymässä näissä kunnissa, ja saman kehityksen odotetaan jatkuvan tulevina vuosina.

Tuotantomäärien odotetaan olevan riittävän suuria, jotta nämä lajikkeet voidaan pitää kaupan erikseen, sillä kyseessä olevat viljelmät ovat erittäin tuottavia, nuoria, hyvin suunniteltuja sekä kasteltuja ja niiden tuotantolaitoksissa hyödynnetään uusinta teknologista kehitystä.

Kohta, johon muutos 3 vaikuttaa

— Tuote-eritelmä: ”C) Maantieteellinen alue”

— Yhtenäinen asiakirja: 4. Maantieteellisen alueen tarkka rajaus.

Nykyisin rekisteröity teksti

— Tuotantoalue sijaitsee Alicanten maakunnan pohjoispuolella ja Valencian maakunnan eteläpuolella.

— Siihen kuuluvat seuraavien kuntien alueet: Agres, Alcocer de Planes, Alcoy, Alfafara, Almudaina, Alquería de Aznar, Balones, Beneixama, Beniarrés, Benillup, Benimarfull, Biar, Cañada, Castalla, Cocentaina, Confrides, Cuatretondeta, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Tollos, Vall d’Alcalá, Vall d’Ebo, Vall de Gallinera, Vall de Laguart ja Villena Alicanten maakunnassa sekä Bocairent ja Ontinyent Valencian maakunnassa.

Ehdotettu uusi teksti

Tuotantoalue sijaitsee Alicanten maakunnan pohjoisosassa ja Valencian maakunnan eteläosassa.

Siihen kuuluvat seuraavien kuntien alueet: Agres, Alcocer de Planes, Alcoy, Alfafara, Almudaina, Alquería de Aznar, Balones, Banyeres de Mariola, Beneixama, Beniarrés, Benifallim, Benillup, Benimarfull, Biar, Cañada, Castalla, Cocentaina, Confrides, Cuatretondeta, Facheca, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Salinas, Sax, Tárbena, Tollos, Vall d’Alcalá, Vall de Ebo, Vall de Gallinera, Vall de Laguart ja Villena Alicanten maakunnassa sekä Bocairent ja Ontinyent Valencian maakunnassa.

YHTENÄINEN ASIAKIRJA

”CEREZAS DE LA MONTAÑA DE ALICANTE”/”CIRERES DE LA MUNTANYA D’ALACANT”

EU-nro: PGI-ES-0099-AM03 – 13. elokuuta 2020

SAN ( ) SMM (X)

1. [SAN:n tai SMM:n] nimi tai nimet

”Cerezas de la Montaña de Alicante” / ”Cireres de la Muntanya d’Alacant”

2. Jäsenvaltio tai Kolmas Maa

Espanja

3. Maataloustuotteen tai elintarvikkeen kuvaus

3.1. Tuotelaji [liitteen XI mukaisesti]

Luokka 1.6 Hedelmät, vihannekset ja viljat sellaisenaan tai jalostettuina

3.2. Kuvaus 1 kohdassa nimetystä tuotteesta

Suojattu maantieteellinen merkintä kattaa yksinomaan seuraavat lajikkeet:

Pääasialliset lajikkeet: ”Burlat”, ”Picota”, ”Picota Ambrunesa”, ”Early Lory”, ”Prime Giant”, ”Sweet Heart”, ”Brooks”, ”Nimba”, ”Frisco”, ”Santina”, ”Lapins”, ”4-84” ja ”Sonata”.

Pölyttäjälajikkeet: ”Stark Hardy Giant”, ”Bing” ja ”Van”.

Kaikille näille lajikkeille yhteiset ominaisuudet ovat seuraavat:

— korkea sokeripitoisuus, yli 11 Brix-astetta

— halkeilee suhteellisen herkästi

— keskipituinen kanta, pysyy hyväkuntoisena sadonkorjuun jälkeen

— yhtenäinen pyöreä muoto ja voimakas kiilto

— kuoren väri vaihtelee karmiininpunaisesta kirkkaanpunaiseen, väri on puhdas ja yhtenäinen

— mehukas ja kiinteä hedelmäliha, jonka väri vaihtelee vaaleanpunaisesta viininpunaiseen

— tasapainoinen maku ja kiinteä koostumus

— kivi on keskikokoinen ja muodoltaan pyöreä, hieman pitkulainen, väriltään valkoinen ja erittäin kova

— sopeutunut hyvin viljeltäväksi suojatun maantieteellisen merkinnän ”Cerezas de la Montaña de Alicante” kattamalla alueella

— sietää riittävästi käsittelyä, kuljetusta ja pakkaamista.

Suojattujen lajikkeiden keskimääräiset läpimitat ovat seuraavat:

— Burlat: 27–28 mm

— Stark Hardy Giant: 26–28 mm

— Van: 26–28 mm

— Bing: 24–28 mm

— Picota: 22–24 mm

— Picota Ambrunes: 23–25 mm

— Early Lory: 28–30 mm

— Prime Giant: 27–32 mm

— Sweet Heart: 26–28 mm

— Brooks: 27–28 mm

— Nimba: 28–30 mm

— Frisco: 28–30 mm

— Santina: 28 mm

— Lapins: 27–28 mm

— 4-84: 27–28 mm

— Sonata: 29–30 mm.

Hyväksyttyjen lajikkeiden marjoilla on oltava seuraavat laatuominaisuudet:

— eheä

— terve

— puhdas, lähes vailla näkyviä vieraita aineita

— vailla epätavallista pintakosteutta

— vailla vierasta hajua ja/tai makua.

Suojattujen kirsikoiden on oltava Yhdistyneiden kansakuntien Euroopan talouskomission (UN/ECE) hyväksymän ekstra- ja I-luokituksen mukaisia, ja ne on kaupan pitämistä varten luokiteltava seuraavasti:

I-luokka: vähintään 21 mm

Ekstraluokka: vähintään 23 mm.

3.3. Rehu (vain eläinperäiset tuotteet) ja raaka-aineet (vain jalostetut tuotteet)

–

3.4. Erityiset tuotantovaiheet, joiden on tapahduttava yksilöidyllä maantieteellisellä alueella

Tuotanto ja sadonkorjuu.

3.5. Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

–

3.6. Tuotteen, johon rekisteröity nimi viittaa, merkitsemistä koskevat erityiset säännöt

Cerezas de la Montaña de Alicante -kirsikoiden pakkausmerkinnöissä ja etiketeissä on oltava suojattuja maantieteellisiä merkintöjä koskeva virallinen EU:n tunnus sekä maininnat ”Indicación Geográfica Protegida” (Suojattu maantieteellinen merkintä) ja ”Cerezas de la Montaña de Alicante” tai (alueen toisella virallisella kielellä) ”Indicació Geogràfica protegida” (Suojattu maantieteellinen merkintä) ja ”Cireres de la Muntanya d’Alacant”.

Lisäksi pakkauksessa on oltava vaatimustenmukaisuusmerkki eli ns. lisämerkintä, jossa on aakkosnumeerinen tunnus ja joka pakkaajan on kiinnitettävä siten, että sen uudelleenkäyttö ei ole mahdollista ja että tuotteen jäljitettävyys varmistetaan.

4. Maantieteellisen alueen tarkka rajaus

Tuotantoalue sijaitsee Alicanten maakunnan pohjoisosassa ja Valencian maakunnan eteläosassa Espanjan itäosassa.

Siihen kuuluvat seuraavien kuntien alueet: Agres, Alcocer de Planes, Alcoy, Alfafara, Almudaina, Alquería de Aznar, Balones, Banyeres de Mariola, Beneixama, Beniarrés, Benifallim, Benillup, Benimarfull, Biar, Cañada, Castalla, Cocentaina, Confrides, Cuatretondeta, Facheca, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Salinas, Sax, Tárbena, Tollos, Vall d’Alcalá, Vall d’Ebo, Vall de Gallinera, Vall de Laguart ja Villena Alicanten maakunnassa sekä Bocairent ja Ontinyent Valencian maakunnassa.

5. Yhteys maantieteelliseen alueeseen

5.1. Maantieteellisen alueen erityisyys

Luontoon liittyvät tekijät

Tuotantoalue on yksi Valencian itsehallintoalueen vuoristoisimmista alueista. Se sijaitsee Beettisiin vuoriin kuuluvan vuorijonon alarinteillä. Sen pinnanmuodostus on tyypillisesti poimuinen kaartuen vuorotellen ylös- ja alaspäin. Pinnanmuodostus on vuoristoinen ja hyvin epäsäännöllinen.

Maaperälle on tyypillistä korkea kalsiumkarbonaattipitoisuus ja orgaanisen aineksen vähäisyys.

Keskimääräinen vuotuinen lämpötila on 13 °C – 15,5 °C. Keskimääräinen sademäärä on 350–650 mm vuodessa. Ilmasto on välimerellisen lauhkea. Lämpötila on kylmempi ja sademäärät korkeampia kuin muualla maakunnassa.

Inhimilliset tekijät

Koska alueella on perinteisesti viljelty kirsikkaa, tuotteen mahdollisimman korkea laatu taataan viljelijöiden hyvillä käytännöillä. Näihin perinteisiin hyviin viljelykäytäntöihin kuuluu puun latvuksen leikkaaminen malja- ja viuhkamaiseksi, maan muokkaus ja valikoiva käsin tehtävä sadonkorjuu useassa vaiheessa silloin, kun marjojen kypsyysaste on optimaalinen.

5.2. Tuotteen erityisyys

Kirsikoille on tyypillistä korkea makeusaste (vähintään 11 Brix-astetta), kuoren väri, joka vaihtelee karmiininpunaisesta kirkkaanpunaiseen, ja kiinteä hedelmäliha, jonka väri vaihtelee vaaleanpunaisesta viininpunaiseen. Kirsikka on muodoltaan pyöreä, yleensä pienikokoinen ja pohjastaan kapeneva.

5.3. Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Yhteys kirsikan ja sen maantieteellisen alkuperän välillä rakentuu Cerezas de la Montaña de Alicante -tuotteen maineeseen. Maine perustuu marjan aistinvaraisiin ominaisuuksiin ja sen merkitykseen paitsi alueen taloutta ja ruokakulttuuria myös sen maisemaa muokkaavana tekijänä.

Suojatulle alueelle on tyypillistä hyvin vuoristoinen ja epäsäännöllinen pinnanmuodostus. Maatilat ovat pieniä, ja ne sijaitsevat usein vuoren rinteillä pengerretyillä tasanteilla, joille mahtuu vain yksi puurivi, minkä vuoksi ne ovat myös hyvin tärkeä osa alueen tyypillistä maisemaa. Lämpötilat ovat hieman alhaisemmat kuin yleensä näin lähellä Välimerta.

Nämä tekijät rajoittavat merkittävästi alueella harjoitettavaa viljelyä. Kirsikkaa on viljelty alueella jo vuosikymmenten ajan, ja tämä on muokannut maisemaa erityiseksi, etenkin puiden kukkiessa.

Alueen tuottajat ovat ammattitaitonsa ja monien vuosien kokemuksensa avulla kehittäneet asianmukaisia viljelytekniikoita ja taanneet siten kirsikanviljelyn menestymisen näillä alueilla, joilla usein esiintyy hallaa, maa on kuivaa ja pinnanmuodostus on epätasaista.

Tämä vuoksi kirsikoiden käsittely sadonkorjuusta ja valinnasta aina pakkaamisvaiheeseen tehdään pääasiassa käsityönä.

Lopputuotteena saadaan hyvin makea kirsikkaa, jonka hedelmälihan väri vaihtelee vaaleanpunaisesta viininpunaiseen ja joka on muodoltaan pyöreä.

Cerezas de la Montaña de Alicante -kirsikan mainetta edistetään vuosittain keväällä järjestettävällä Fiesta de la Cereza -juhlalla. Juhlassa järjestetään erilaisia kirsikoihin liittyviä keskustelutilaisuuksia, kilpailuja ja muuta toimintaa. Juhlaan kuuluu myös alueen erilaisten baarien ja ravintoloiden kautta kulkeva gastronomiakierros, jonka aikana esitellään alueen tyypillisimmästä ja aidoimmasta tuotteesta – kirsikasta – valmistettuja aterioita ja jälkiruokia. Lisäksi järjestetään tutustumiskäyntejä kirsikkaviljelmille, joilla kerrotaan kirsikan viljelystä, sekä pakkauslaitoksiin, joissa esitellään käsittelyprosessia.

Alueen viljelyperinne on vauhdittanut viime vuosina erilaisten maaseutumatkailureittien syntymistä. Näillä reiteillä tutustutaan kirsikkapuiden muodostamaan ainutlaatuiseen ympäristöön.

”Cerezas de la Montaña de Alicante” on juurtunut myös alueen ruokakulttuuriin. Jo useiden vuosien ajan on laadittu reseptejä, joissa käytetään tätä marjaa, kuten vuodelta 1992 peräisin oleva ”Pura Tentación” -nimisen ruokalajin resepti, jonka pohjana ovat Cerezas de la Montaña de Alicante -kirsikat.

Alueella viljeltiin kirsikoita jo 1500-luvulla. Cerezas de la Montaña de Alicante -kirsikat ovat edelleenkin alueen talouden veturi maataloustuotannon alalla.

Todettakoon, että Cerezas de la Montaña de Alicante -kirsikka on tuote, jolla on erityiset aistinvaraiset ominaisuudet (makea ja voimakas maku) sekä tunnustettu maine, joka maatalouteen liittyvien tekijöiden lisäksi perustuu myös alueen gastronomiaan, maisemaan ja kulttuuriin.

Eritelmän julkaisutiedot

(tämän asetuksen 6 artiklan 1 kohdan toinen alakohta)

http://www.agroambient.gva.es/va/web/desarrollo-rural/consejos-reguladores/-/asset_publisher/BadTUeVQO5DX/content/i-g-p-cerezas-de-la-montana-de-alicante?redirect=http%3A%2F%2Fwww.agroambient.gva.es%2Fca%2Fweb%2Fdesarrollo-rural%2Fconsejos-reguladores%3Fp_p_id%3D101_INSTANCE_BadTUeVQO5DX%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-2%26p_p_col_pos%3D1%26p_p_col_count%3D4

(1) EUVL L 343, 14.12.2012, s. 1.